nationens! maja h mener, at kvinder bør kæmpe for at få pensionsalderen op. Mænd dør nemlig tidligere og betaler mere til staten.

- Al moderne forskning viser, at arbejde er nedslidende og forkorter levetiden væsentligt.

- Mænd arbejder 25 % mere end kvinder. Derfor dør mænd også tidligere.

- Se så at komme i gang med noget differentieret pensionstidspunkt kære politikere.

Kvinder nyder pensionisttilværelsen længere

Sådan skriver Seniorfeministen i en af de 72 kommentarer debatindlægget 'Av: Kvinders psykiske vold gør ligeså ondt som mænds fysiske vold' har fået på nationen!

I indlægget skriver Gunnar, at mænd har 90% af arbejdsskaderne, begår 70% af selvmordene, og udgør 80% af de hjemløse og 90% af de indsatte - og i øvrigt dør 4-5 år tidligere end kvinder. Og derfor nyder pensionisttilværelsen i væsentlig færre år end kvinder.

Fra Danmarks Statistik

Og i afstemningen - som pt. næsten 1500 læsere har deltaget i - er der da også et solidt flertal for at sætte pensionsalderen op for kvinder. En af dem, der har stemt for en højere pensionsalder for kvinder er nationens! maja h:

- Selvfølgeligt skal mænd have pension før kvinderne.

- Som jeg husker det er det ovenikøbet også mændene, der betaler mest til statskassen hvert år (om det så har noget at gøre med at der stadigvæk ikke er ligestilling hvad angår kvinders løn, skal jeg lade være stå usagt).

Det er altid de andres skyld

- Så det mindste, vi som befolkning kan gøre er da, at lade mændene få pension tidligere. Alt andet ville da være urimeligt, skriver maja, mens Michael K - som har høstet 6 likes (og det er mange på nationen!) skriver:

- En ting, nogle mænd og kvinder har til fælles - på trods af den lille forskel - er, at de er lige gode til at give det modsatte køn skylden for alt, de selv er utilfredse med i deres eget liv.

Hvad mener du? Har kvinder og mænd fortjent lige mange år på pension?